ນາຍົກຍີ່ປຸ່ນ ຈະກ່າວ ຄຳປາໄສ ຕໍ່ ກອງ​ປະຊຸມ ຄົບຄະນະ ຂອງ​ລັດຖະສະພາ​ ສຫລ
ທ່ານ Abe ຈະ​​ເປັນ ນາຍົກລັດຖະມົນຕີ ຍີ່ປຸ່ນ​ຄົນ​ທຳ​ອິດ ທີ່​ຈະ​ກ່າວ​ຄຳ​ປາ​ໄສ ​ຕໍ່ກອງ​ປະຊຸມຄົບຄະນະ ຂອງທັງສອງສະພາສະຫະລັດ.
ນາຍົກລັດຖະມົນຕີ ຍີ່ປຸ່ນ ທ່ານ Shinzo Abe ຈະຮັບເປັນກຽດ ກ່າວຄຳປາໄສຕໍ່ ກອງປະຊຸມຮ່ວມ ຂອງລັດຖະສະພາສະຫະລັດ ທີ່ບໍ່ຄ່ອຍມີ ໃນວັນພຸດມື້ນີ້ ໃນຂະນະທີ່ ທ່ານ ສືບຕໍ່ການເດີນທາງ ຢ້ຽມຢາມສະຫະລັດ ໄລຍະອາທິດນຶ່ງ ນາຍົກລັດຖະມົນຕີ Shinzo Abe ແມ່ນເປັນແຂກຜູ້ມີກຽດ ໃນ ຄ່ຳຄືນວັນອັງຄານວານນີ້ ສຳຫລັບ ການລ້ຽງອາຫານຄ່ຳທີ່ຫຼູຫຼາ ຂອງລັດຖະບານ ຢູ່ທີ່ຫ້ອງກ້ຳຕາເວັນອອກ ຂອງທຳນຽບຂາວ ຊຶ່ງໄດ້ຖືກຕົບແຕ່ງເອ້ຍ້ອງດ້ວຍ ໄຟສີບົວ ແລະ ດອກຊາກຸຣະ ປະທານາທິບໍດີ ບາຣັກ ໂອບາມາ ໄດ້ກ່າວຕ້ອນຮັບ ທ່ານ Abe ດ້ວຍ haiku ຊຶ່ງເປັນ ກາບກອນ ທີ່ເປັນປະເພນີດັ່ງເດີມ ຂອງຍີ່ປຸ່ນອັນນຶ່ງ ທ່ານ ໃຊ້ເຫຼົ້າ ສາເກ ຊຶ່ງເປັນເຄື່ອງດື່ມ ທີ່ຜະລິດຈາກເຂົ້າເປັນພື້ນຖານ ແທນເຫຼົ້າ ແຊມເປ້ນ ທີ່ເປັນປະເພນີດັ່ງເດີມ ສຳຫລັບການສະຫລອງ ໃນການຕອບແທນ ທ່ານ Abe ໄດ້ຍົກຈອກເຫຼົ້າສາເກ ຂອງທ່ານຂຶ້ນ ແລະ ໄດ້ເອີ່ຍຄຳ ຮ້ອງ ຂອງຈັງວະ rhythm and blues ເພງ ທ່ານ Abe ກ່າວວ່າ ໃນມື້ນີ້ ທ່ານ Abe ຈະເປັນ ນາຍົກລັດຖະມົນຕີຍີ່ປຸ່ນຄົນທຳອິດ ທີ່ຈະກ່າວຄຳປາໄສ ຕໍ່ ກອງປະຊຸມຄົບຄະນະ ຂອງທັງສອງສະພາສະຫະລັດ ຄາດກັນວ່າ ຄຳປາໄສ ຈະເລີ້ມ ຕົ້ນຂຶ້ນ ໃນເວລາ 11:00 ຕອນເຊົ້າ ຕາມເວລາ ໃນພາກຕາເວັນອອກຂອງສະຫະລັດ ປະມານ 2 ຊົ່ວໂມງ ເຄິ່ງຕໍ່ຈາກນີ້ໄປ ແລະ ຈະຖືກຕິດຕາມເບິ່ງຢ່າງໃກ້ຊິດ ສຳຫລັບ ຂໍ້ຄວາມໃດໆ ທີ່ກ່ຽວພັນເຖິງ ສະໄໝສົງຄາມຂອງຍີ່ປຸ່ນທີ່ຜ່ານມາ